title: Vykonávacie nariadenie Komisie (EÚ) č. 257/2012 z  22. marca 2012 , ktorým sa stanovujú vývozné náhrady za hovädzie a teľacie mäso

text:
               23.3.2012

               SK

               Úradný vestník Európskej únie

               L 84/32

         VYKONÁVACIE NARIADENIE KOMISIE (EÚ) č. 257/2012
   z 22. marca 2012,
   ktorým sa stanovujú vývozné náhrady za hovädzie a teľacie mäso
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 164 ods. 2 a článok 170 v spojení s jeho článkom 4,
   keďže:

               (1)

               Článkom 162 ods. 1 nariadenia (ES) č. 1234/2007 sa ustanovuje, že rozdiel medzi cenami výrobkov uvedených v časti XV prílohy I k uvedenému nariadeniu na svetovom trhu a na trhu Únie sa môže pokryť vývoznou náhradou.

               (2)

               Vzhľadom na súčasnú situáciu na trhu s hovädzím a teľacím mäsom by sa preto mali stanoviť vývozné náhrady v súlade s pravidlami a kritériami ustanovenými v článkoch 162, 163, 164, 167, 168 a 169 nariadenia (ES) č. 1234/2007.

               (3)

               Článkom 164 ods. 1 nariadenia (ES) č. 1234/2007 sa ustanovuje, že náhrady sa môžu meniť v závislosti od destinácie, najmä ak si to vyžiada situácia na svetovom trhu, osobitné požiadavky určitých trhov alebo povinnosti vyplývajúce z dohôd uzavretých v súlade s článkom 300 zmluvy.

               (4)

               Náhrady by sa mali poskytovať len na výrobky, ktoré sú oprávnené na voľný pohyb v Únii a na ktorých je uvedená zdravotná značka ustanovená v článku 5 ods. 1 písm. a) nariadenia Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (2). Uvedené výrobky musia takisto spĺňať požiadavky stanovené v nariadení Európskeho parlamentu a Rady (ES) č. 852/2004 z 29. apríla 2004 o hygiene potravín (3) a v nariadení Európskeho parlamentu a Rady (ES) č. 854/2004 z 29. apríla 2004, ktorým sa ustanovujú osobitné predpisy na organizáciu úradných kontrol produktov živočíšneho pôvodu určených na ľudskú spotrebu (4).

               (5)

               Podľa článku 7 ods. 2 tretieho pododseku nariadenia Komisie (ES) č. 1359/2007 z 21. novembra 2007, ktorým sa ustanovujú podmienky poskytovania osobitných vývozných náhrad na určité kusy vykosteného mäsa hovädzieho dobytka (5), sa osobitná náhrada znižuje, ak množstvo vykosteného mäsa určeného na vývoz predstavuje menej ako 95 %, ale najmenej 85 % celkovej hmotnosti kusov získaných vykosťovaním.

               (6)

               Náhrady, ktoré sa v súčasnosti uplatňujú, sa stanovili vo vykonávacom nariadení Komisie (EÚ) č. 1318/2011 (6). Keďže by sa mali stanoviť nové náhrady, uvedené nariadenie by sa malo zrušiť.

               (7)

               S cieľom zabrániť narušeniu súčasnej situácie na trhu, zabrániť špekuláciám na trhu a zaistiť účinné riadenie by toto nariadenie malo nadobudnúť účinnosť dňom jeho uverejnenia v Úradnom vestníku Európskej únie.

               (8)

               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   1.   Vývozné náhrady ustanovené v článku 164 nariadenia (ES) č. 1234/2007 sa poskytujú za výrobky a za množstvá, ktoré sú stanovené v prílohe k tomuto nariadeniu, za podmienok ustanovených v odseku 2 tohto článku.
   2.   Výrobky oprávnené na náhradu podľa odseku 1 musia spĺňať príslušné požiadavky nariadení (ES) č. 852/2004 a 853/2004; predovšetkým sa musia vyrábať v schválenom zariadení a musia byť v súlade s požiadavkami na zdravotné označovanie ustanovenými v oddiele I kapitole III prílohy I k nariadeniu (ES) č. 854/2004.
   Článok 2
   V prípade uvedenom v článku 7 ods. 2 treťom pododseku nariadenia (ES) č. 1359/2007 sa výška náhrady na výrobky, na ktoré sa vzťahuje kód výrobku 0201 30 00 9100, znižuje o 3,5 EUR/100 kg.
   Článok 3
   Nariadenie (EÚ) č. 1318/2011 sa týmto zrušuje.
   Článok 4
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. marca 2012

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 139, 30.4.2004, s. 55.

      (3)  Ú. v. EÚ L 139, 30.4.2004, s. 1.

      (4)  Ú. v. EÚ L 139, 30.4.2004, s. 206.

      (5)  Ú. v. EÚ L 304, 22.11.2007, s. 21.

      (6)  Ú. v. EÚ L 334, 16.12.2011, s. 21.

      PRÍLOHA

         Vývozné náhrady za hovädzie a teľacie mäso uplatniteľné od 23. marca 2012

                  Kód výrobku

                  Krajina určenia

                  Merná jednotka

                  Výška náhrad

                  0102 21 10 9140

                  B00

                  EUR/100 kg živej hmotnosti

                  12,9

                  0102 21 30 9140

                  B00

                  EUR/100 kg živej hmotnosti

                  12,9

                  0102 31 00 9100

                  B00

                  EUR/100 kg čistej hmotnosti

                  12,9

                  0102 31 00 9200

                  B00

                  EUR/100 kg čistej hmotnosti

                  12,9

                  0102 90 20 9100

                  B00

                  EUR/100 kg čistej hmotnosti

                  12,9

                  0102 90 20 9200

                  B00

                  EUR/100 kg čistej hmotnosti

                  12,9

                  0201 10 00 9110 (2)

                  B02

                  EUR/100 kg čistej hmotnosti

                  18,3

                  B03

                  EUR/100 kg čistej hmotnosti

                  10,8

                  0201 10 00 9130 (2)

                  B02

                  EUR/100 kg čistej hmotnosti

                  24,4

                  B03

                  EUR/100 kg čistej hmotnosti

                  14,4

                  0201 20 20 9110 (2)

                  B02

                  EUR/100 kg čistej hmotnosti

                  24,4

                  B03

                  EUR/100 kg čistej hmotnosti

                  14,4

                  0201 20 30 9110 (2)

                  B02

                  EUR/100 kg čistej hmotnosti

                  18,3

                  B03

                  EUR/100 kg čistej hmotnosti

                  10,8

                  0201 20 50 9110 (2)

                  B02

                  EUR/100 kg čistej hmotnosti

                  30,5

                  B03

                  EUR/100 kg čistej hmotnosti

                  17,9

                  0201 20 50 9130 (2)

                  B02

                  EUR/100 kg čistej hmotnosti

                  18,3

                  B03

                  EUR/100 kg čistej hmotnosti

                  10,8

                  0201 30 00 9050

                  US (4)

                  EUR/100 kg čistej hmotnosti

                  3,3

                  CA (5)

                  EUR/100 kg čistej hmotnosti

                  3,3

                  0201 30 00 9060 (7)

                  B02

                  EUR/100 kg čistej hmotnosti

                  11,3

                  B03

                  EUR/100 kg čistej hmotnosti

                  3,8

                  0201 30 00 9100 (3)
                      (7)

                  B04

                  EUR/100 kg čistej hmotnosti

                  42,4

                  B03

                  EUR/100 kg čistej hmotnosti

                  24,9

                  EG

                  EUR/100 kg čistej hmotnosti

                  51,7

                  0201 30 00 9120 (3)
                      (7)

                  B04

                  EUR/100 kg čistej hmotnosti

                  25,4

                  B03

                  EUR/100 kg čistej hmotnosti

                  15,0

                  EG

                  EUR/100 kg čistej hmotnosti

                  31,0

                  0202 10 00 9100

                  B02

                  EUR/100 kg čistej hmotnosti

                  8,1

                  B03

                  EUR/100 kg čistej hmotnosti

                  2,7

                  0202 20 30 9000

                  B02

                  EUR/100 kg čistej hmotnosti

                  8,1

                  B03

                  EUR/100 kg čistej hmotnosti

                  2,7

                  0202 20 50 9900

                  B02

                  EUR/100 kg čistej hmotnosti

                  8,1

                  B03

                  EUR/100 kg čistej hmotnosti

                  2,7

                  0202 20 90 9100

                  B02

                  EUR/100 kg čistej hmotnosti

                  8,1

                  B03

                  EUR/100 kg čistej hmotnosti

                  2,7

                  0202 30 90 9100

                  US (4)

                  EUR/100 kg čistej hmotnosti

                  3,3

                  CA (5)

                  EUR/100 kg čistej hmotnosti

                  3,3

                  0202 30 90 9200 (7)

                  B02

                  EUR/100 kg čistej hmotnosti

                  11,3

                  B03

                  EUR/100 kg čistej hmotnosti

                  3,8

                  1602 50 31 9125 (6)

                  B00

                  EUR/100 kg čistej hmotnosti

                  11,6

                  1602 50 31 9325 (6)

                  B00

                  EUR/100 kg čistej hmotnosti

                  10,3

                  1602 50 95 9125 (6)

                  B00

                  EUR/100 kg čistej hmotnosti

                  11,6

                  1602 50 95 9325 (6)

                  B00

                  EUR/100 kg čistej hmotnosti

                  10,3

                                 Poznámka:

                              Kódy výrobkov, ako aj kódy miest určenia série „A“ sú uvedené v nariadení Komisie (EHS) č.3846/87 (Ú. v. ES L 366, 24.12.1987, s.1).
                              Kódy miesta určenia sú uvedené v nariadení Komisie (ES) č. 1833/2006 (Ú. v. EÚ L 354, 14.12.2006, s. 19).
                              Ostatné miesta určenia sú vymedzené takto:

                                          B00

                                          :

                                          všetky miesta určenia (tretie krajiny, iné územia, zásobovanie a miesta určenia považované za vývoz z Únie).

                                          B02

                                          :

                                          B04 a miesta určenia EG.

                                          B03

                                          :

                                          Albánsko, Chorvátsko, Bosna a Hercegovina, Srbsko, Kosovo (), Čierna Hora, Bývalá juhoslovanská republika Macedónsko, zásobovanie a palivové zásoby [miesta určenia uvedené v článkoch 33 a 42 a v prípade potreby v článku 41 nariadenia Komisie (ES) č. 612/2009 (Ú. v. EÚ L 186, 17.7.2009, s. 1)].

                                          B04

                                          :

                                          Turecko, Ukrajina, Bielorusko, Moldavsko, Rusko, Gruzínsko, Arménsko, Azerbajdžan, Kazachstan, Turkménsko, Uzbekistan, Tadžikistan, Kirgizsko, Maroko, Alžírsko, Tunisko, Líbya, Libanon, Sýria, Irak, Irán, Izrael, Predjordánsko/pásmo Gazy, Jordánsko, Saudská Arábia, Kuvajt, Bahrajn, Katar, Spojené arabské emiráty, Omán, Jemen, Pakistan, Srí Lanka, Mjanmarsko (Barma), Thajsko, Vietnam, Indonézia, Filipíny, Čína, Severná Kórea, Hongkong, Sudán, Mauritánia, Mali, Burkina Faso, Niger, Čad, Kapverdy, Senegal, Gambia, Guinea-Bissau, Guinea, Sierra Leone, Libéria, Pobrežie Slonoviny, Ghana, Togo, Benin, Nigéria, Kamerun, Stredoafrická republika, Rovníková Guinea, Sv. Tomáš a Princov ostrov, Gabon, Kongo, Konžská demokratická republika, Rwanda, Burundi, Svätá Helena a závislé územia, Angola, Etiópia, Eritrea, Džibutsko, Somálsko, Uganda, Tanzánia, Seychely a závislé územia, britské teritóriá v Indickom oceáne, Mozambik, Maurícius, Komory, Mayotte, Zambia, Malawi, Juhoafrická republika, Lesotho.

         (1)  v zmysle rezolúcie Bezpečnostnej rady OSN č. 1244 z 10. júna 1999.

         (2)  Na zápis do tejto podpoložky sa vzťahuje predloženie potvrdenia uvedeného v prílohe k nariadeniu Komisie (ES) č. 433/2007 (Ú. v. EÚ L 104, 21.4.2007, s. 3).

         (3)  Náhrada sa udeľuje s ohľadom na dodržanie podmienok stanovených v zmenenom a doplnenom nariadení Komisie (ES) č. 1359/2007 (Ú. v. EÚ L 304, 22.11.2007, s. 21) a ak je to uplatniteľné v nariadení Komisie (ES) č. 1741/2006 (Ú. v. EÚ L 329, 25.11.2006, s. 7).

         (4)  Uskutočnené za podmienok v zmysle nariadenia Komisie (ES) č. 1643/2006 (Ú. v. EÚ L 308, 8.11.2006, s. 7).

         (5)  Uskutočnené za podmienok v zmysle nariadenia Komisie (ES) č. 1041/2008 (Ú. v. EÚ L 281, 24.10.2008, s. 3).

         (6)  Na udelenie náhrady sa vzťahuje dodržanie podmienok ustanovených nariadením Komisie (ES) č. 1731/2006 (Ú. v. EÚ L 325, 24.11.2006, s. 12).

         (7)  Obsah chudého hovädzieho mäsa bez tuku sa určuje v súlade s postupom opísaným v prílohe k nariadeniu Komisie (EHS) č. 2429/86 (Ú. v. ES L 210, 1.8.1986, s. 39).
      Termín „priemerný obsah“ sa vzťahuje na množstvo vzorky vymedzené v článku 2 odseku 1 nariadenia Komisie (ES) č. 765/2002 (Ú. v. ES L 117, 4.5.2002, s. 6). Vzorka sa odoberie z tej časti zásielky, ktorá predstavuje najvyššie riziko.


title: Vykonávacie nariadenie Komisie (EÚ) 2017/1478 zo 16. augusta 2017, ktorým sa mení príloha I k nariadeniu (ES) č. 1439/95, príloha III k nariadeniu (ES) č. 748/2008 a príloha III k vykonávaciemu nariadeniu (EÚ) č. 593/2013, pokiaľ ide o orgán splnomocnený na vydávanie dokumentov a certifikátov v Argentíne

text:
               17.8.2017

               SK

               Úradný vestník Európskej únie

               L 211/8

         VYKONÁVACIE NARIADENIE KOMISIE (EÚ) 2017/1478
   zo 16. augusta 2017,
   ktorým sa mení príloha I k nariadeniu (ES) č. 1439/95, príloha III k nariadeniu (ES) č. 748/2008 a príloha III k vykonávaciemu nariadeniu (EÚ) č. 593/2013, pokiaľ ide o orgán splnomocnený na vydávanie dokumentov a certifikátov v Argentíne
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1095/96 z 18. júna 1996 o implementácií koncesií stanovených v zozname CXL vypracovanom bezprostredne po záveroch rokovaní podľa článku XXIV.6 GATT (1),
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (2),
   so zreteľom na nariadenie Komisie (ES) č. 1439/95 z 26. júna 1995, ktorým sa ustanovujú podrobné predpisy uplatňovania nariadenia Rady (EHS) č. 3013/89 o dovoze a vývoze výrobkov v sektore ovčieho a kozieho mäsa (3), a najmä na jeho článok 12 ods. 2,
   so zreteľom na nariadenie Komisie (ES) č. 748/2008 z 30. júla 2008, ktorým sa otvára a stanovuje správa dovoznej colnej kvóty pre mrazené tenké bránice hovädzieho dobytka patriace pod číselný znak KN 0206 29 91 (4), a najmä na jeho článok 6 ods. 2,
   so zreteľom na vykonávacie nariadenie Komisie (EÚ) č. 593/2013 z 21. júna 2013, ktorým sa otvárajú colné kvóty pre čerstvé, chladené alebo mrazené hovädzie mäso vysokej kvality a mrazené byvolie mäso a ustanovuje sa ich správa (5), a najmä na jeho článok 7 ods. 2,
   keďže:

               (1)

               V prílohe I k nariadeniu (ES) č. 1439/95 sa stanovuje zoznam orgánov vyvážajúcich krajín splnomocnených vydávať doklady o pôvode.

               (2)

               V prílohe III k nariadeniu (ES) č. 748/2008 sa stanovuje zoznam orgánov, ktoré sú splnomocnené vystavovať certifikáty pravosti v Argentíne.

               (3)

               V prílohe III k vykonávaciemu nariadeniu (EÚ) č. 593/2013 sa stanovuje zoznam orgánov vyvážajúcich krajín, ktoré sú splnomocnené vydávať certifikáty pravosti.

               (4)

               Argentína oznámila Komisii, že od 26. júna 2017 je novým orgánom splnomocneným na vydávanie dokladov o pôvode a certifikátov pravosti pre hovädzie, ovčie a kozie mäso s pôvodom v Argentíne Ministerstvo poľnohospodárstva (Ministerio de Agroindustria). Je preto vhodné, aby sa toto nariadenie uplatňovalo od daného dátumu.

               (5)

               Príloha I k nariadeniu (ES) č. 1439/95, príloha III k nariadeniu (ES) č. 748/2008 a príloha III k vykonávaciemu nariadeniu (EÚ) č. 593/2013 by sa preto mali zodpovedajúcim spôsobom zmeniť.

               (6)

               Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Bod 1 prílohy I k nariadeniu (ES) č. 1439/95 sa nahrádza takto:

                  „1.

                  Argentína: Ministerio de Agroindustria“

   Článok 2
   Príloha III k nariadeniu (ES) č. 748/2008 sa nahrádza takto:
   „
         PRÍLOHA III

            Zoznam orgánov, ktoré sú splnomocnené vystavovať certifikáty pravosti v Argentíne

         Argentína: Ministerio de Agroindustria:
         na tenké bránice s pôvodom v Argentíne uvedené v článku 1 ods. 3 písm. a).
      “
   Článok 3
   V prílohe III k vykonávaciemu nariadeniu (EÚ) č. 593/2013 sa prvá zarážka nahrádza takto:

               „—

               MINISTERIO DE AGROINDUSTRIA:
               pre mäso s pôvodom v Argentíne:

                           a)

                           ktoré zodpovedá definícii uvedenej v článku 1 ods. 1 písm. c);

                           b)

                           ktoré zodpovedá definícii uvedenej v článku 2 písm. a).“

         Článok 4
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 26. júna 2017.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. augusta 2017

            Za Komisiu

            predseda

         Jean-Claude JUNCKER

      (1)  Ú. v. ES L 146, 20.6.1996, s. 1.

      (2)  Ú. v. EÚ L 347, 20.12.2013, s. 671.

      (3)  Ú. v. ES L 143, 27.6.1995, s. 7.

      (4)  Ú. v. EÚ L 202, 31.7.2008, s. 28.

      (5)  Ú. v. EÚ L 170, 22.6.2013, s. 32.


title: Vykonávacie nariadenie Komisie (EÚ) 2017/1469 z 11. augusta 2017, ktorým sa stanovuje štandardizovaný prezentačný formát informačného dokumentu o poistnom produkte (Text s významom pre EHP )

text:
               12.8.2017

               SK

               Úradný vestník Európskej únie

               L 209/19

         VYKONÁVACIE NARIADENIE KOMISIE (EÚ) 2017/1469
   z 11. augusta 2017,
   ktorým sa stanovuje štandardizovaný prezentačný formát informačného dokumentu o poistnom produkte
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady (EÚ) 2016/97 z 20. januára 2016 o distribúcii poistenia (prepracované znenie) (1), a najmä na jej článok 20 ods. 9,
   keďže:

               (1)

               V smernici (EÚ) 2016/97 sa výrobcom produktov neživotného poistenia uvedených v prílohe I k smernici Európskeho parlamentu a Rady 2009/138/ES (2) ukladá povinnosť zostaviť štandardizovaný informačný dokument o poistnom produkte, ktorý by zákazníkom poskytol potrebné informácie o produktoch neživotného poistenia uvedených v prílohe I k smernici 2009/138/ES, aby mohli prijať informované rozhodnutie.

               (2)

               V článku 20 ods. 8 smernice (EÚ) 2016/97 sa špecifikuje, aké informácie by informačný dokument o poistnom produkte mal obsahovať.

               (3)

               S cieľom poskytnúť zákazníkom ľahko čitateľné, pochopiteľné a porovnateľné informácie o produkte, by štandardizovaný informačný dokument o poistnom produkte uvedenom v článku 20 ods. 5 uvedenej smernice pri prezentácii informácií uvedených v článku 20 ods. 8 smernice (EÚ) 2016/97 mal mať jednotnú úpravu, štruktúru a formát vrátane použitia ikoniek a symbolov. Zároveň by sa informácie o prípadných doplnkoch a voliteľných krytiach nemali uvádzať znakmi v podobe fajky, krížikmi či výkričníkmi a informácie, ktoré sa majú zahrnúť do informačného dokumentu o poistnom produkte, by sa za bežných okolností mali uvádzať na dvoch stranách papiera vo formáte A4, a v každom prípade najviac na troch stranách papiera vo formáte A4.

               (4)

               Toto nariadenie vychádza z návrhu vykonávacích technických predpisov, ktoré Komisii predložil Európsky orgán pre poisťovníctvo a dôchodkové poistenie zamestnancov (EIOPA).

               (5)

               EIOPA v súlade s článkom 20 ods. 9 smernice (EÚ) 2016/97 vykonal spotrebiteľské testy štandardizovaného informačného dokumentu o poistnom produkte a viedol konzultácie s vnútroštátnymi orgánmi. EIOPA takisto uskutočnil otvorené verejné konzultácie o návrhu vykonávacích technických predpisov, z ktorých vychádza toto nariadenie, analyzoval možné súvisiace náklady a prínosy a požiadal o stanovisko Skupinu zainteresovaných strán v poisťovníctve a zaisťovníctve zriadenú v súlade s článkom 37 nariadenia Európskeho parlamentu a Rady (EÚ) č. 1094/2010 (3),

         PRIJALA TOTO NARIADENIE:
   Článok 1
   Názov a logo výrobcu
   1.   Názov výrobcu produktu neživotného poistenia, členský štát, v ktorom je predmetný výrobca zaregistrovaný, jeho regulačný status a v prípade potreby jeho číslo schválenia nasledujú bezprostredne za názvom „informačný dokument o poistnom produkte“ na vrchu prvej strany.
   2.   Výrobca môže uviesť logo svojej spoločnosti napravo od názvu.
   Článok 2
   Odkaz na kompletné informácie pred uzavretím zmluvy a zmluvné informácie
   V informačnom dokumente o poistnom produkte sa na exponovanom mieste uvádza, že kompletné informácie pred uzavretím zmluvy a zmluvné informácie o produkte pre zákazníka sú uvedené v ďalších dokumentoch. Toto vyhlásenie sa uvádza bezprostredne pod názvom výrobcu produktu neživotného poistenia.
   Článok 3
   Dĺžka
   Informačný dokument o poistnom produkte by mal byť koncipovaný tak, aby vo vytlačenej podobe išlo o dve strany papiera vo formáte A4. Vo výnimočných prípadoch, ak treba viac miesta, môže informačný dokument o poistnom produkte byť koncipovaný tak, aby vo vytlačenej podobe išlo o tri strany papiera vo formáte A4. Ak výrobca skoncipuje dokument na troch stranách papiera vo formáte A4, musí byť na žiadosť príslušného orgánu schopný preukázať, že potrebuje viac miesta.
   Článok 4
   Prezentácia a poradie obsahu
   1.   Informácie v informačnom dokumente o poistnom produkte uvedené v článku 20 ods. 8 smernice (EÚ) 2016/97 sa uvádzajú v rôznych rubrikách a v súlade so štruktúrou, grafickou úpravou, nadpismi a poradím podľa štandardizovaného prezentačného formátu stanoveného v prílohe k tomuto nariadeniu, pričom výška písma musí byť minimálne 1,2 mm.
   2.   Dĺžka rubrík môže byť rôzna v závislosti od objemu informácií, ktoré sa v každej rubrike majú uviesť. Informácie o doplnkoch a voliteľných krytiach sa neuvádzajú znakmi v podobe fajky, krížikmi či výkričníkmi.
   3.   Ak sa informačný dokument o poistnom produkte predkladá na inom trvalom médiu než na papieri, možno veľkosť zložiek grafickej úpravy zmeniť pod podmienkou, že sa zachová grafická úprava, okruhy a poradie štandardizovaného prezentačného formátu, ako aj zvýraznené časti a pomerná veľkosť rôznych prvkov.
   4.   Ak z dôvodu rozmerov trvalého média iného než papier nie je zrealizovateľná grafická úprava v dvoch stĺpcoch, možno ju skoncipovať ako jeden stĺpec pod podmienkou že rubriky sa uvedú v tomto poradí:

               a)

               „O aký typ poistenia ide?“

               b)

               „Čo je predmetom poistenia?“

               c)

               „Čo nie je predmetom poistenia?“

               d)

               „Týkajú sa krytia nejaké obmedzenia?“

               e)

               „Kde sa na mňa vzťahuje krytie?“

               f)

               „Aké mám povinnosti?“

               g)

               „Kedy a ako uhrádzam platbu?“

               h)

               „Kedy začína a končí krytie?“

               i)

               „Ako môžem zmluvu vypovedať?“

         5.   Digitálne nástroje vrátane layeringu a vyskakovacích okien sú povolené pod podmienkou, že všetky informácie uvedené v článku 20 ods. 8 smernice (EÚ) 2016/97 sú uvedené v hlavnej časti informačného dokumentu o poistnom produkte a že použitie takýchto nástrojov neodvádza pozornosť zákazníkov od obsahu hlavného dokumentu.
   Informácie poskytované pomocou layeringu a vyskakovacích okien nesmú obsahovať marketingový ani propagačný materiál.
   Článok 5
   Jednoduché formulácie
   Informačný dokument o poistnom produkte musí byť formulovaný jednoduchým štýlom umožňujúcim ľahké pochopenie jeho obsahu a musí obsahovať kľúčové informácie, ktoré zákazník potrebuje na prijatie informovaného rozhodnutia. Pri koncipovaní sa treba vyhnúť používaniu žargónu.
   Článok 6
   Nadpisy a informácie nasledujúce pod nimi
   1.   Rubriky informačného dokumentu o poistnom produkte majú tieto nadpisy a obsahujú tieto informácie:

               a)

               informácie o type poistenia uvedené v článku 20 ods. 8 písm. a) smernice (EÚ) 2016/97 sa zahrnú pod nadpis „O aký typ poistenia ide?“ na vrchu dokumentu;

               b)

               informácie o hlavných poistených rizikách uvedené v článku 20 ods. 8 písm. b) smernice (EÚ) 2016/97 sa zahrnú pod nadpis „Čo je predmetom poistenia?“. Pred každým údajom uvedeným v tejto rubrike musí byť zobrazená zelená „fajka“;

               c)

               informácie o poistnej sume uvedené v článku 20 ods. 8 písm. b) smernice (EÚ) 2016/97 sa zahrnú pod nadpis „Čo je predmetom poistenia?“;

               d)

               informácie o prípadnom geografickom rozsahu uvedené v článku 20 ods. 8 písm. b) smernice (EÚ) 2016/97 sa zahrnú pod nadpis „Kde sa na mňa vzťahuje krytie?“; Pred každým údajom uvedeným v tejto rubrike musí byť zobrazená modrá „fajka“;

               e)

               informácie o zhrnutí vylúčených rizík uvedené v článku 20 ods. 8 písm. b) smernice (EÚ) 2016/97 sa zahrnú pod nadpis „Čo nie je predmetom poistenia?“. Pred každým údajom uvedeným v tejto rubrike musí byť zobrazený červený symbol „X“;

               f)

               informácie o hlavných vylúčeniach uvedené v článku 20 ods. 8 písm. d) smernice (EÚ) 2016/97 sa zahrnú pod nadpis „Týkajú sa krytia nejaké obmedzenia?“. Pred každým údajom uvedeným v tejto rubrike musí byť zobrazený oranžový výkričník;

               g)

               informácie o relevantných povinnostiach uvedené v článku 20 ods. 8 písm. e), f) a g) smernice (EÚ) 2016/97 sa zahrnú pod nadpis „Aké mám povinnosti?“;

               h)

               informácie o spôsobe platby poistného a trvaní platieb uvedené v článku 20 ods. 8 písm. c) smernice (EÚ) 2016/97 sa zahrnú pod nadpis „Kedy a ako uhrádzam platbu?“;

               i)

               informácie o období platnosti zmluvy uvedené v článku 20 ods. 8 písm. h) smernice (EÚ) 2016/97 sa zahrnú pod nadpis „Kedy začína a končí krytie?“;

               j)

               informácie o spôsobe ukončenia zmluvy uvedené v článku 20 ods. 8 písm. i) smernice (EÚ) 2016/97 sa zahrnú pod nadpis „Ako môžem zmluvu vypovedať?“.

         2.   Použitie podnadpisov je v prípade potreby povolené.
   Článok 7
   Použitie ikoniek
   1.   Na začiatku každej rubriky sú zobrazené tieto ikonky, ktoré vizuálne znázorňujú obsah predmetnej rubriky:

               a)

               pri informáciách o hlavných poistených rizikách uvedených v článku 20 ods. 8 písm. b) smernice (EÚ) 2016/97 je zobrazená ikonka v podobe bieleho dáždnika na zelenom pozadí alebo zeleného dáždnika na bielom pozadí;

               b)

               pri informáciách o geografickom rozsahu poistného krytia uvedených v článku 20 ods. 8 písm. b) smernice (EÚ) 2016/97 je zobrazená ikonka v podobe bieleho glóbusu na modrom pozadí alebo modrého glóbusu na bielom pozadí;

               c)

               pri informáciách o vylúčených rizikách uvedených v článku 20 ods. 8 písm. b) smernice (EÚ) 2016/97 je zobrazená ikonka v podobe bieleho symbolu X v bielom trojuholníku na červenom pozadí alebo v červenom trojuholníku na bielom pozadí;

               d)

               pri informáciách o hlavných vylúčeniach uvedených v článku 20 ods. 8 písm. d) smernice (EÚ) 2016/97 je zobrazený výkričník („!“) v bielom trojuholníku na oranžovom pozadí alebo v oranžovom trojuholníku na bielom pozadí;

               e)

               pri informáciách o povinnostiach na začiatku platnosti zmluvy, počas trvania zmluvy a v prípade uplatnenia nároku uvedených v článku 20 ods. 8 písm. e), f) a g) smernice (EÚ) 2016/97 je zobrazená ikonka stisku bielych rúk na zelenom pozadí alebo zelených rúk na bielom pozadí;

               f)

               pri informáciách o spôsobe platby poistného a trvaní platieb uvedených v článku 20 ods. 8 písm. c) smernice (EÚ) 2016/97 je zobrazená ikonka v podobe bielych mincí na žltom pozadí alebo žltých mincí na bielom pozadí;

               g)

               pri informáciách o období platnosti zmluvy uvedených v článku 20 ods. 8 písm. h) smernice (EÚ) 2016/97 je zobrazená ikonka v podobe bielych presýpacích hodín na modrom pozadí alebo modrých presýpacích hodín na bielom pozadí;

               h)

               pri informáciách o spôsobe ukončenia zmluvy uvedených v článku 20 ods. 8 písm. i) smernice (EÚ) 2016/97 je zobrazená ikonka v podobe bielej dlane na bielom štíte s čiernym pozadím alebo na čiernom štíte s bielym pozadím.

         2.   Všetky ikonky musia byť zobrazené v súlade so štandardizovaným prezentačným formátom v prílohe.
   3.   Ikonky uvedené v odseku 1 a 2 môžu byť čierno-biele v prípade, že informačný dokument o poistnom produkte sa tlačí alebo kopíruje v čierno-bielej podobe.
   Článok 8
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. augusta 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 26, 2.2.2016, s. 19.

      (2)  Smernica európskeho parlamentu a Rady 2009/138/ES z 25. novembra 2009 o začatí a vykonávaní poistenia a zaistenia (Solventnosť II) (Ú. v. EÚ L 335, 17.12.2009, s. 1).

      (3)  Nariadenie Európskeho parlamentu a Rady (EÚ) č. 1094/2010 z 24. novembra 2010, ktorým sa zriaďuje Európsky orgán dohľadu (Európsky orgán pre poisťovníctvo a dôchodkové poistenie zamestnancov) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/79/ES (Ú. v. EÚ L 331, 15.12.2010, s. 48).

      PRÍLOHA


title: Vykonávacie nariadenie Komisie (EÚ) č. 670/2011 z  12. júla 2011 , ktorým sa mení a dopĺňa nariadenie (ES) č. 607/2009, ktorým sa ustanovujú určité podrobné pravidlá vykonávania nariadenia Rady (ES) č. 479/2008, pokiaľ ide o chránené označenia pôvodu a zemepisné označenia, tradičné pojmy, označovanie a obchodnú úpravu určitých vinárskych výrobkov

text:
               13.7.2011

               SK

               Úradný vestník Európskej únie

               L 183/6

         VYKONÁVACIE NARIADENIE KOMISIE (EÚ) č. 670/2011
   z 12. júla 2011,
   ktorým sa mení a dopĺňa nariadenie (ES) č. 607/2009, ktorým sa ustanovujú určité podrobné pravidlá vykonávania nariadenia Rady (ES) č. 479/2008, pokiaľ ide o chránené označenia pôvodu a zemepisné označenia, tradičné pojmy, označovanie a obchodnú úpravu určitých vinárskych výrobkov
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 121 prvý pododsek písm. k), l) a m) a jeho článok 203b v spojení s jeho článkom 4,
   keďže:

               (1)

               V nariadení Komisie (ES) č. 792/2009 z 31. augusta 2009, ktorým sa stanovujú podrobné pravidlá poskytovania informácií a predkladania dokumentov členskými štátmi Komisii v rámci spoločnej organizácie trhov, režimu priamych platieb, podpory poľnohospodárskych výrobkov a režimov uplatniteľných na najvzdialenejšie regióny a menšie ostrovy v Egejskom mori (2), sa ustanovujú spoločné pravidlá týkajúce sa oznamovania informácií a predkladania dokumentov príslušnými orgánmi členských štátov Komisii. Tieto pravidlá zahŕňajú najmä povinnosť členských štátov využívať informačné systémy, ktoré sprístupnila Komisia, a overovanie prístupových práv orgánov alebo jednotlivcov na zasielanie oznámení. V uvedenom nariadení sa okrem toho ustanovujú spoločné zásady, ktoré sa uplatňujú na informačné systémy s cieľom zaručiť ich autentickosť, integritu a čitateľnosť v priebehu času, a ustanovuje sa ochrana osobných údajov.

               (2)

               V rámci vlastných pracovných postupov a vzťahov s orgánmi zúčastnenými na udeľovaní chránených označení pôvodu, chránených zemepisných označení a tradičných pojmov v súlade s oddielom Ia kapitoly I hlavy II nariadenia (ES) č. 1234/2007 Komisia vypracovala informačný systém, ktorý umožňuje elektronické spravovanie dokumentov a postupov podľa nariadenia (ES) č. 1234/2007 a nariadenia Komisie (ES) č. 607/2009 zo 14. júla 2009, ktorým sa ustanovujú určité podrobné pravidlá vykonávania nariadenia Rady (ES) č. 479/2008, pokiaľ ide o chránené označenia pôvodu a zemepisné označenia, tradičné pojmy, označovanie a obchodnú úpravu určitých vinárskych výrobkov (3), tak s príslušnými orgánmi členských štátov a tretích krajín, ako aj profesijnými organizáciami a fyzickými a právnickými osobami, ktoré majú záujem konať v rámci tejto právnej úpravy.

               (3)

               Dospelo sa k záveru, že prostredníctvom tohto systému možno v súlade s nariadením (ES) č. 792/2009 alebo uplatnením mutatis mutandis zásad, ktoré sa v ňom ustanovujú, podávať niektoré oznámenia ustanovené v nariadení (ES) č. 607/2009, najmä pokiaľ ide o postupy uplatniteľné na ochranu zemepisných označení, označení pôvodu a tradičných pojmov a správu databázy daných názvov a registrov vytvorených v rámci ochrany týchto názvov.

               (4)

               Okrem toho informačné systémy, ktoré Komisia operatívne vypracovala na oznamovanie informácií týkajúcich sa orgánov a organizácií príslušných na vykonávanie kontrol v rámci spoločnej poľnohospodárskej politiky, umožňujú plniť osobitné ciele v tejto oblasti, pokiaľ ide o zemepisné označenia, označenia pôvodu a tradičné pojmy. Tieto systémy by sa mali uplatňovať aj na oznamovanie informácií o orgánoch poverených posudzovaním žiadostí o ochranu názvu v rámci členských štátov alebo tretích krajín, ako aj na oznamovanie informácií týkajúcich sa orgánov zodpovedných za certifikáciu vín bez chráneného označenia pôvodu alebo chráneného zemepisného označenia.

               (5)

               V záujme účinnej správy a vzhľadom na skúsenosti získané pri používaní informačných systémov vytvorených Komisiou by sa oznámenia mali zjednodušiť a mal by sa zlepšiť spôsob správy a sprístupňovania informácií podľa nariadenia (ES) č. 607/2009 v súlade s nariadením (ES) č. 792/2009. Vzhľadom na to a s cieľom poskytnúť príslušným orgánom členských štátov nástroj na získavanie informácií o zákonoch, iných právnych predpisoch a správnych opatreniach, ktoré sa uplatňujú na vnútroštátnej úrovni v súlade s článkom 118z ods. 2 a článkom 120a nariadenia (ES) č. 1234/2007, ako aj zjednodušiť a uľahčiť kontroly a spoluprácu členských štátov ustanovené v nariadení Komisie (ES) č. 555/2008 (4) sa zdá vhodné žiadať od členských štátov, aby oznámili Komisii isté informácie, ktoré majú osobitný význam v rámci certifikácie výrobkov, a presadiť, aby Komisia sprístupnila tieto informácie príslušným orgánom a verejnosti, pokiaľ môžu byť pre spotrebiteľa užitočné.

               (6)

               V záujme jasnosti a zníženia administratívnej záťaže je vhodné vymedziť obsah niektorých oznámení ustanovených nariadením (ES) č. 607/2009 a zjednodušiť postupy.

               (7)

               Výklad prechodných opatrení prijatých s cieľom uľahčiť prechod od ustanovení nariadení Rady (ES) č. 1493/1999 (5) a (ES) č. 479/2008 (6) k ustanoveniam nariadenia (ES) č. 1234/2007 nie je jednoznačný, pokiaľ ide o dosah a dĺžku trvania uplatniteľných postupov. Okrem toho je tiež vhodné spresniť dosah ustanovení článku 118s nariadenia (ES) č. 1234/2007 v spojení s ustanoveniami článku 118q, pokiaľ ide o povahu dotknutých zmien a doplnení, referenčné obdobia a dĺžku trvania prechodného obdobia.

               (8)

               Nariadenie (ES) č. 607/2009 by sa preto malo zodpovedajúcim spôsobom zmeniť a doplniť.

               (9)

               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Nariadenie (ES) č. 607/2009 sa týmto mení a dopĺňa takto:

               1.

               Článok 3 sa nahrádza takto:
               „Článok 3
               Žiadosť o ochranu
               Žiadosť o ochranu označenia pôvodu alebo zemepisného označenia pozostáva z dokumentov vyžadovaných podľa článkov 118c a 118d nariadenia (ES) č. 1234/2007, špecifikácie výrobku a jednotného dokumentu.
               Žiadosť a jednotný dokument sa odovzdajú Komisii v súlade s článkom 70a ods. 1 tohto nariadenia.“

               2.

               Článok 9 sa nahrádza takto:
               „Článok 9
               Podanie žiadosti
               1.   Dátumom podania žiadosti Komisii je dátum, keď Komisia žiadosť prijala.
               2.   Komisia potvrdí prijatie žiadosti príslušným orgánom členského štátu alebo tretej krajiny alebo žiadateľovi usadenému v príslušnej tretej krajine a žiadosti pridelí číslo spisu.
               Na potvrdení o prijatí sa uvádzajú prinajmenšom tieto údaje:

                           a)

                           číslo spisu;

                           b)

                           názov, ktorý sa má zaregistrovať;

                           c)

                           dátum prijatia žiadosti.“

               3.

               Článok 11 sa nahrádza takto:
               „Článok 11
               Prípustnosť žiadosti
               1.   Žiadosť je prípustná, ak je jednotný dokument riadne vyplnený a pripojené sú podporné dokumenty. Jednotný dokument sa považuje za riadne vyplnený, keď sú vyplnené všetky povinné rubriky, tak ako sa uvádza v informačných systémoch podľa článku 70a.
               V takom prípade sa žiadosť považuje za prípustnú k dátumu, keď Komisia žiadosť prijala. Táto skutočnosť sa oznámi žiadateľovi.
               Tento dátum sa uverejní.
               2.   Ak žiadosť nie je riadne vyplnená alebo je vyplnená iba čiastočne, alebo ak podporné dokumenty uvedené v odseku 1 neboli odovzdané súčasne so žiadosťou, alebo ak určité podporné dokumenty chýbajú, žiadosť je neprípustná.
               3.   V prípade neprípustnosti žiadosti sú o dôvodoch neprípustnosti informované príslušné orgány členského štátu alebo tretej krajiny alebo žiadateľ usadený v príslušnej tretej krajine, pričom sa im oznámi, že musia predložiť novú, riadne vyplnenú žiadosť.“

               4.

               V článku 12 sa odsek 1 nahrádza takto:
               „1.   Ak žiadosť posúdená ako prípustná nespĺňa požiadavky ustanovené v článkoch 118b a 118c nariadenia (ES) č. 1234/2007, Komisia oznámi orgánom členského štátu alebo tretej krajiny alebo žiadateľovi usadenému v príslušnej tretej krajine dôvody zamietnutia a určí lehotu, ktorá nesmie byť kratšia ako dva mesiace, na stiahnutie alebo zmenu a doplnenie žiadosti, alebo predloženie pripomienok.“

               5.

               Článok 14 sa nahrádza takto:
               „Článok 14
               Podávanie námietok v rámci konania Spoločenstva
               1.   Námietky uvedené v článku 118h nariadenia (ES) č. 1234/2007 sa podávajú v súlade s článkom 70a ods. 1 tohto nariadenia. Dátumom podania námietky Komisii je dátum, keď Komisia námietku prijala. Tento dátum sa oznámi orgánom a osobám, na ktoré sa vzťahuje toto nariadenie.
               2.   Komisia potvrdí prijatie námietky a námietke pridelí číslo spisu.
               Potvrdenie o prijatí obsahuje prinajmenšom tieto údaje:

                           a)

                           číslo spisu;

                           b)

                           dátum prijatia námietky.“

               6.

               Článok 18 sa nahrádza takto:
               „Článok 18
               Register
               1.   Komisia vytvorila a spravuje „register chránených označení pôvodu a chránených zemepisných označení“ (ďalej len „register“), ako sa ustanovuje v článku 118n nariadenia (ES) č. 1234/2007. Tento register je vytvorený v elektronickej databáze ‚E-Bacchus‘ na základe rozhodnutí priznávajúcich ochranu príslušným názvom.
               2.   Označenie pôvodu alebo zemepisné označenie, ktoré bolo akceptované, sa zapíše do registra.
               V prípade názvov zaregistrovaných podľa článku 118s ods. 1 nariadenia (ES) č. 1234/2007 Komisia zapíše do registra údaje ustanovené v odseku 3 tohto článku.
               3.   Komisia zapisuje do registra tieto údaje:

                           a)

                           chránené označenie;

                           b)

                           číslo spisu;

                           c)

                           záznam o skutočnosti, že názov je chránený ako zemepisné označenie alebo ako označenie pôvodu;

                           d)

                           názov krajiny alebo krajín pôvodu;

                           e)

                           dátum registrácie;

                           f)

                           odkaz na právny nástroj na ochranu názvu;

                           g)

                           odkaz na jednotný dokument.

                     4.   Register sa verejne sprístupní.“

               7.

               V článku 20 sa odseky 1, 2 a 3 nahrádzajú takto:
               „1.   Žiadosť o schválenie zmien a doplnení špecifikácie výrobku s chráneným označením pôvodu alebo zemepisným označením, ktorú žiadateľ predloží, ako sa uvádza v článku 118e nariadenia (ES) č. 1234/2007, sa predkladá podľa článku 70a ods. 1 tohto nariadenia.
               2.   Žiadosť o schválenie zmien a doplnení špecifikácie podľa článku 118q ods. 1 nariadenia (ES) č. 1234/2007 je prípustná, ak informácie požadované podľa článku 118c ods. 2 uvedeného nariadenia a riadne vyplnená žiadosť boli predložené Komisii.
               3.   Na účely uplatňovania článku 118q ods. 2 prvej vety nariadenia (ES) č. 1234/2007 sa články 9 až 18 tohto nariadenia uplatňujú mutatis mutandis.“

               8.

               Článok 21 sa nahrádza takto:
               „Článok 21
               Podanie žiadosti o zrušenie
               1.   Žiadosť o zrušenie podaná podľa článku 118r nariadenia (ES) č. 1234/2007 sa predkladá v súlade s článkom 70a ods. 1 tohto nariadenia. Dátumom podania žiadosti o zrušenie Komisii je dátum, keď Komisia žiadosť prijala. Tento dátum sa uverejní.
               2.   Komisia potvrdí prijatie žiadosti a žiadosti pridelí číslo spisu.
               Potvrdenie o prijatí obsahuje prinajmenšom tieto údaje:

                           a)

                           číslo spisu;

                           b)

                           dátum prijatia žiadosti.

                     3.   Odseky 1 a 2 sa neuplatňujú, ak zrušenie iniciuje Komisia.“

               9.

               V článku 22 sa dopĺňa tento odsek 5:
               „5.   Oznámenia Komisii uvedené v odseku 3 sa podávajú podľa článku 70a ods. 1.“

               10.

               V článku 23 ods. 1 sa dopĺňa tento tretí pododsek:
               „Oznámenia Komisii uvedené v prvom a druhom pododseku sa podávajú podľa článku 70a ods. 1.“

               11.

               V článku 28 ods. 1 sa druhý pododsek nahrádza takto:
               „Žiadosť sa podáva podľa článku 70a ods. 1. Dátumom podania žiadosti o konverziu Komisii je dátum, keď Komisia žiadosť prijala.“

               12.

               Článok 30 sa nahrádza takto:
               „Článok 30
               Žiadosť o ochranu
               1.   Žiadosť o ochranu tradičného pojmu podávajú príslušné orgány členských štátov alebo tretích krajín alebo zastupiteľské profesijné organizácie podľa článku 70a ods. 1. Pripájajú sa k nej právne predpisy členského štátu alebo pravidlá uplatniteľné na výrobcov vína v tretích krajinách, upravujúce používanie príslušného pojmu a odkaz na tieto právne predpisy alebo pravidlá.
               2.   V prípade žiadosti podanej zastupiteľskou profesijnou organizáciou usadenou v tretej krajine žiadateľ oznámi Komisii údaje o zastupiteľskej profesijnej organizácii a jej členoch podľa článku 70a ods. 1. Komisia tieto informácie uverejní.“

               13.

               Článok 33 sa nahrádza takto:
               „Článok 33
               Predloženie žiadosti
               1.   Dátumom podania žiadosti Komisii je dátum, keď Komisia žiadosť prijala.
               2.   Komisia potvrdí prijatie žiadosti orgánom členského štátu alebo tretej krajiny alebo žiadateľovi usadenému v príslušnej tretej krajine a žiadosti pridelí číslo spisu.
               Potvrdenie o prijatí obsahuje prinajmenšom tieto údaje:

                           a)

                           číslo spisu;

                           b)

                           tradičný pojem;

                           c)

                           dátum prijatia žiadosti.“

               14.

               Článok 34 sa nahrádza takto:
               „Článok 34
               Prípustnosť
               1.   Žiadosť je prípustná, ak je formulár žiadosti riadne vyplnený a ak je k žiadosti pripojená požadovaná dokumentácia podľa ustanovení článku 30. Formulár žiadosti sa považuje za riadne vyplnený, ak sú vyplnené všetky povinné rubriky podľa informačných systémov uvedených v článku 70a.
               V takom prípade sa žiadosť považuje za prípustnú k dátumu jej prijatia Komisiou. Oznámi sa to žiadateľovi.
               Tento dátum sa uverejní.
               2.   Ak formulár žiadosti nie je riadne vyplnený alebo je vyplnený iba čiastočne, alebo ak dokumenty uvedené v odseku 1 neboli odovzdané súčasne so žiadosťou, alebo ak niektoré dokumenty chýbajú, žiadosť je neprípustná.
               3.   V prípade neprípustnosti sú o dôvodoch neprípustnosti informované príslušné orgány členského štátu alebo tretej krajiny alebo žiadateľ usadený v príslušnej tretej krajine, pričom sa im oznámi, že musia predložiť novú, riadne vyplnenú žiadosť.“

               15.

               V článku 37 sa odseky 2 a 3 nahrádzajú takto:
               „2.   Námietka sa podáva podľa článku 70a ods. 1. Dátumom podania námietky Komisii je dátum, keď Komisia námietku prijala.
               3.   Komisia potvrdí prijatie námietky a pridelí námietke číslo spisu.
               Potvrdenie o prijatí obsahuje prinajmenšom tieto údaje:

                           a)

                           číslo spisu;

                           b)

                           dátum prijatia námietky.“

               16.

               Článok 40 sa nahrádza takto:
               „Článok 40
               Všeobecná ochrana
               1.   Ak tradičný pojem, pre ktorý sa žiada ochrana, spĺňa podmienky ustanovené v článku 118k ods. 1 nariadenia (ES) č. 1234/2007 a v článkoch 31 a 35 tohto nariadenia a nezamietne sa podľa článkov 36, 38 a 39 tohto nariadenia, tento tradičný pojem je uvedený a vymedzený v elektronickej databáze ‚E-Bacchus‘ podľa článku 118k ods. 2 nariadenia (ES) č. 1234/2007 na základe informácií poskytnutých Komisii v súlade s článkom 70a ods. 1 tohto nariadenia s uvedením týchto údajov:

                           a)

                           jazyk uvedený v článku 31 ods. 1;

                           b)

                           kategória alebo kategórie vinárskeho výrobku, na ktorý sa vzťahuje ochrana;

                           c)

                           odkaz na vnútroštátne právne predpisy členského štátu alebo tretej krajiny, v ktorej je tradičný pojem vymedzený a právne upravený, alebo odkaz na pravidlá uplatniteľné na výrobcov vína v tretích krajinách vrátane tých, ktoré uplatňujú zastupiteľské profesijné organizácie v prípade chýbajúcich vnútroštátnych právnych predpisov v týchto tretích krajinách;

                           d)

                           zhrnutie vymedzenia pojmu alebo podmienok používania;

                           e)

                           názov krajiny alebo krajín pôvodu;

                           f)

                           dátum zápisu do elektronickej databázy ‚E-Bacchus‘.

                     2.   Tradičné pojmy uvedené v elektronickej databáze ‚E-Bacchus‘ sú chránené iba v tom jazyku a pre tie kategórie vinárskych výrobkov, ktoré sa uvádzajú v žiadosti, a to pred:

                           a)

                           akýmkoľvek zneužitím, dokonca aj keď je k chránenému pojmu pripojený výraz ako ‚štýl‘, ‚typ‘, ‚metóda‘, ‚ako sa vyrába v‘, ‚imitácia‘, ‚aróma‘, ‚ako‘ a podobne;

                           b)

                           akýmkoľvek ďalším falošným alebo zavádzajúcim označením, pokiaľ ide o povahu, charakteristické alebo základné vlastnosti výrobku na vnútornom alebo vonkajšom obale, reklamnom materiáli alebo akomkoľvek inom dokumente, ktorý s ním súvisí;

                           c)

                           akýmkoľvek ďalším postupom, pri ktorom hrozí zavádzanie spotrebiteľa, a najmä vytvorenie dojmu, že takéto víno spĺňa podmienky chráneného tradičného pojmu.

                     3.   Tradičné pojmy uvedené v elektronickej databáze ‚E-Bacchus‘ sa uverejnia.“

               17.

               V článku 42 ods. 1 sa tretí pododsek nahrádza takto:
               „Homonymný chránený pojem sa používa pod podmienkou, že v praxi možno dostatočne rozlíšiť homonymum, ktoré je chránené dodatočne, od tradičného pojmu, ktorý je už uvedený v elektronickej databáze ‚E-Bacchus‘, so zreteľom na potrebu zabezpečiť rovnaké zaobchádzanie s dotknutými výrobcami a nezavádzať spotrebiteľa.“

               18.

               Článok 45 sa nahrádza takto:
               „Článok 45
               Podanie žiadosti o zrušenie
               1.   Náležite odôvodnenú žiadosť o zrušenie môže Komisii podať členský štát, tretia krajina alebo fyzická alebo právnická osoba s oprávneným záujmom v súlade s článkom 70a ods. 1. Dátumom podania žiadosti Komisii je dátum, keď Komisia žiadosť prijala. Tento dátum sa uverejní.
               2.   Komisia potvrdí prijatie žiadosti a žiadosti pridelí číslo spisu.
               Potvrdenie o prijatí obsahuje prinajmenšom tieto údaje:

                           a)

                           číslo spisu;

                           b)

                           dátum prijatia žiadosti.

                     3.   Odseky 1 a 2 sa neuplatňujú, ak žiadosť iniciuje Komisia.“

               19.

               Článok 47 ods. 5 sa nahrádza takto:
               „5.   Ak zrušenie nadobudne účinnosť, Komisia odstráni príslušný názov zo zoznamu uvedeného v elektronickej databáze ‚E-Bacchus‘.“

               20.

               V článku 63 sa odsek 1 nahrádza takto:
               „1.   Členské štáty určia príslušný orgán alebo orgány zodpovedné za zabezpečovanie certifikácie, ako sa ustanovuje v článku 118z ods. 2 písm. a) nariadenia (ES) č. 1234/2007 v súlade s kritériami ustanovenými v článku 4 nariadenia Európskeho parlamentu a Rady (ES) č. 882/2004 (7).
               Každý členský štát poskytne Komisii do 1. októbra 2011 v súlade s článkom 70a ods. 1 tohto nariadenia tieto informácie, ako aj ich prípadné zmeny a doplnenia:

                           a)

                           názov, adresu a kontaktné miesta vrátane elektronických adries príslušného orgánu alebo orgánov zodpovedných za uplatňovania tohto článku;

                           b)

                           prípadne názov, adresu a kontaktné miesta vrátane elektronických adries všetkých organizácií, ktoré príslušný orgán poveril zodpovednosťou za uplatňovanie tohto článku;

                           c)

                           opatrenia, ktoré prijal na vykonávanie tohto článku, ak tieto ustanovenia predstavujú osobitný záujem pre spoluprácu medzi členskými štátmi uvedenú v nariadení (ES) č. 555/2008;

                           d)

                           odrody viniča, na ktoré sa uplatňuje článok 118z ods. 2 a článok 120a nariadenia (ES) č. 1234/2007.

                     Komisia zostaví a bude aktualizovať zoznam názvov a adries príslušných orgánov a poverených organizácií, ako aj schválených odrôd viniča na základe informácií oznámených členskými štátmi. Komisia tento zoznam uverejní.

               21.

               V kapitole V sa vkladajú tieto nové články 70a a 70b:
               „Článok 70a
               Postup uplatniteľný na oznamovanie medzi Komisiou, členskými štátmi, tretími krajinami a ostatnými subjektmi
               1.   Ak sa odkazuje na tento odsek, dokumenty a informácie potrebné na uplatňovanie tohto nariadenia sa odovzdávajú Komisii podľa tohto postupu:

                           a)

                           príslušným orgánom členských štátov prostredníctvom informačného systému, ktorý sprístupnila Komisia v súlade s ustanoveniami nariadenia (ES) č. 792/2009;

                           b)

                           príslušným orgánom a zastupiteľským profesijným organizáciám tretích krajín, ako aj fyzickým a právnickým osobám s oprávneným záujmom konať v zmysle tohto nariadenia elektronicky prostredníctvom postupov a formulárov, ktoré Komisia poskytla a sprístupnila za podmienok stanovených v prílohe XVIII k tomuto nariadeniu.
                           Oznámenie sa však môže uskutočniť aj v papierovej podobe prostredníctvom uvedených formulárov.
                           Podanie žiadosti a obsah oznámení sú v závislosti od konkrétneho prípadu v zodpovednosti príslušných orgánov určených tretími krajinami, zastupiteľskými profesijnými organizáciami alebo fyzickými a právnickými osobami v konaní.

                     2.   Oznamovanie a poskytovanie informácií Komisiou orgánom a osobám, na ktoré sa vzťahuje toto nariadenie, prípadne verejnosti sa uskutočňuje prostredníctvom informačných systémov vytvorených Komisiou.
               Orgány a osoby, na ktoré sa vzťahuje toto nariadenie, sa môžu obrátiť na Komisiu podľa prílohy XIX so žiadosťou o informácie o praktických postupoch uplatniteľných na prístup k informačným systémom, oznámeniam a poskytovaniu informácií.
               3.   Článok 5 ods. 2 a články 6, 7 a 8 nariadenia (ES) č. 792/2009 sa uplatňujú mutatis mutandis na oznámenia a poskytovanie informácií uvedené v odseku 1 písm. b) a v odseku 2 tohto článku.
               4.   Na účely uplatňovania odseku 1 písm. b) správcovia informačných systémov Komisie prideľujú prístupové práva k informačným systémom príslušným orgánom a zastupiteľským profesijným organizáciám tretích krajín, ako aj fyzickým a právnickým osobám s oprávneným záujmom konať v zmysle tohto nariadenia.
               Správcovia informačných systémov Komisie overujú prístupové práva podľa konkrétneho prípadu na základe:

                           a)

                           informácií týkajúcich sa príslušných orgánov určených tretími krajinami vrátane kontaktných miest a elektronických adries, ktoré Komisia získala v rámci medzinárodných dohôd alebo ktoré boli Komisii poskytnuté v súlade s týmito dohodami;

                           b)

                           úradnej žiadosti tretej krajiny, v ktorej sú uvedené presné údaje o orgánoch poverených predkladaním dokumentov a poskytovaním informácií potrebných na účely uplatňovania odseku 1 písm. b), ako aj kontaktné miesta a elektronické adresy týchto orgánov;

                           c)

                           žiadosti zastupiteľskej profesijnej organizácie v tretej krajine alebo fyzickej alebo právnickej osoby, ktorá preukáže svoju totožnosť, svoj oprávnený záujem konať a svoju elektronickú adresu.

                     Overené prístupové práva aktivujú správcovia informačných systémov v Komisii.
               Článok 70b
               Oznamovanie a poskytovanie informácií týkajúcich sa orgánov zodpovedných za posudzovanie žiadostí na národnej úrovni
               1.   Členské štáty oznámia Komisii do 1. októbra 2011 podľa článku 70a ods. 1 názov, adresu a kontaktné miesta vrátane elektronických adries, orgánu alebo orgánov zodpovedných za uplatňovanie článku 118f ods. 2 nariadenia (ES) č. 1234/2007, ako aj ich prípadné zmeny a doplnenia.
               2.   Komisia vypracúva a aktualizuje zoznam názvov a adries príslušných orgánov členských štátov alebo tretích krajín na základe informácií poskytnutých členskými štátmi podľa odseku 1 alebo tretími krajinami podľa medzinárodných dohôd uzavretých s Úniou. Komisia tento zoznam uverejní.“

               22.

               V článku 71 sa odseky 1 a 2 nahrádzajú takto:
               „Článok 71
               Názvy vín chránené podľa nariadenia (ES) č. 1493/1999
               1.   Členské štáty odovzdávajú dokumenty uvedené v článku 118s ods. 2 nariadenia (ES) č. 1234/2007 (ďalej len „spis“) a zmeny a doplnenia špecifikácií uvedené v článku 73 ods. 1 písm. c) a d) a ods. 2 tohto nariadenia podľa článku 70a ods. 1 tohto nariadenia podľa týchto pravidiel a postupov:

                           a)

                           Komisia potvrdí prijatie spisu a zmien a doplnení spôsobom uvedeným v článku 9 tohto nariadenia;

                           b)

                           spis alebo zmeny a doplnenia sa považujú za prípustné k dátumu ich prijatia Komisiou za podmienok stanovených v článku 11 tohto nariadenia, pokiaľ ich Komisia dostala najneskôr 31. decembra 2011;

                           c)

                           Komisia potvrdí zápis daného označenia pôvodu alebo zemepisného označenia s prípadnými zmenami a doplneniami do registra podľa článku 18 tohto nariadenia a pridelí mu číslo spisu;

                           d)

                           Komisia posúdi platnosť spisu so zreteľom na zmeny a doplnenia, ak boli doručené v lehotách ustanovených v článku 12 ods. 1 tohto nariadenia.

                     2.   Komisia môže prijať rozhodnutie o zrušení príslušného označenia pôvodu alebo zemepisného označenia v súlade s článkom 118s ods. 4 nariadenia (ES) č. 1234/2007 na základe dokumentov, ktoré má k dispozícii podľa článku 118s ods. 2 uvedeného nariadenia.“

               23.

               Článok 73 sa nahrádza takto:
               „Článok 73
               Prechodné ustanovenia
               1.   Postup ustanovený v článku 118s nariadenia (ES) č. 1234/2007 sa uplatňuje v týchto prípadoch:

                           a)

                           pre každý názov vína predložený členskému štátu ako označenie pôvodu alebo zemepisné označenie, ktorý členský štát schválil pred 1. augustom 2009;

                           b)

                           pre každý názov vína predložený členskému štátu ako označenie pôvodu alebo zemepisné označenie pred 1. augustom 2009, ktorý členský štát schválil a odovzdal Komisii pred 31. decembrom 2011;

                           c)

                           pre každú zmenu a doplnenie špecifikácie predloženú členskému štátu pred 1. augustom 2009, ktorú členský štát odovzdal Komisii pred 31. decembrom 2011;

                           d)

                           pre každú menej významnú zmenu a doplnenie špecifikácie predloženú členskému štátu po 1. auguste 2009, ktorú členský štát odovzdal Komisii pred 31. decembrom 2011.

                     2.   Postup ustanovený v článku 118q nariadenia (ES) č. 1234/2007 sa neuplatňuje na zmeny a doplnenia špecifikácie predložené členskému štátu po 1. auguste 2009, ktoré členský štát odovzdal Komisii pred 30. júnom 2014, pokiaľ je predmetom týchto zmien a doplnení výlučne uvedenie špecifikácie predloženej Komisii podľa článku 118s ods. 2 nariadenia (ES) č. 1234/2007 do súladu s článkom 118c nariadenia (ES) č. 1234/2007 a týmto nariadením.
               3.   Vína uvedené na trh alebo označené etiketou pred 31. decembrom 2010, ktoré spĺňajú príslušné ustanovenia uplatniteľné pred 1. augustom 2009, sa môžu uvádzať na trh do vyčerpania zásob.“

               24.

               Prílohy I až IX, XI a XII sa vypúšťajú.

               25.

               Prílohy XVIII a XIX sa dopĺňajú v súlade so znením príloh I a II k tomuto nariadeniu.

         Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Článok 1 bod 20 tohto nariadenia, týkajúci sa článku 63 ods. 1 nariadenia (ES) č. 607/2009, ako aj článok 1 bod 21 tohto nariadenia, pokiaľ ide o článok 70b nariadenia (ES) č. 607/2009, sa však uplatňujú od 1. septembra 2011.
   Oznámenia zaslané príslušnými orgánmi členských štátov dobrovoľne prostredníctvom informačných systémov vytvorených Komisiou podľa nariadenia (ES) č. 607/2009 zmeneného a doplneného článkom 1 tohto nariadenia v období medzi 1. júnom 2011 a dátumom, od ktorého sa uplatňuje toto nariadenie, sa považujú sa zaslané v súlade s nariadením (ES) č. 607/2009 pred zavedením zmien a doplnení podľa tohto nariadenia.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. júla 2011

            Za Komisiu

            predseda

         José Manuel BARROSO

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 228, 1.9.2009, s. 3.

      (3)  Ú. v. EÚ L 193, 24.7.2009, s. 60.

      (4)  Ú. v. EÚ L 170, 30.6.2008, s. 1.

      (5)  Ú. v. ES L 179, 14.7.1999, s. 1.

      (6)  Ú. v. EÚ L 148, 6.6.2008, s. 1.

      (7)  Ú. v. EÚ L 165, 30.4.2004, s. 1.“

      PRÍLOHA I

            „PRÍLOHA XVIII

               Prístup k elektronickým postupom a formulárom uvedeným v článku 70a ods. 1 písm. b)

            Elektronické postupy a formuláre uvedené v článku 70a ods. 1 písm. b) sú voľne prístupné v elektronickej databáze ‚E-Bacchus‘ vypracovanej Komisiou prostredníctvom jej informačných systémov:
            http://ec.europa.eu/agriculture/markets/wine/e-bacchus/.“

      PRÍLOHA II

            „PRÍLOHA XIX

               Praktické postupy týkajúce sa oznamovania a poskytovania informácií uvedených v článku 70a ods. 2

            S cieľom získať informácie o praktických postupoch uplatniteľných na prístup k informačným systémom, oznámeniam a poskytovaniu informácií sa orgány a osoby, na ktoré sa vzťahuje toto nariadenie, môžu obrátiť na Komisiu na tejto adrese:
            Funkčná schránka: AGRI-CONTACT-EBACCHUS@ec.europa.eu.“


title: Vykonávacie nariadenie Komisie (EÚ) 2017/45 z 10. januára 2017, ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               11.1.2017

               SK

               Úradný vestník Európskej únie

               L 6/38

         VYKONÁVACIE NARIADENIE KOMISIE (EÚ) 2017/45
   z 10. januára 2017,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 10. januára 2017

            Za Komisiu

            v mene predsedu

         Jerzy PLEWA

            generálny riaditeľ

            Generálne riaditeľstvo pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 157, 15.6.2011, s. 1.

      PRÍLOHA

         Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  IL

                  261,0

                  MA

                  110,4

                  SN

                  204,0

                  TR

                  102,4

                  ZZ

                  169,5

                  0707 00 05

                  MA

                  85,5

                  TR

                  213,8

                  ZZ

                  149,7

                  0709 91 00

                  EG

                  144,1

                  ZZ

                  144,1

                  0709 93 10

                  MA

                  238,8

                  TR

                  213,8

                  ZZ

                  226,3

                  0805 10 20

                  EG

                  42,5

                  IL

                  126,4

                  MA

                  55,6

                  TR

                  71,5

                  ZZ

                  74,0

                  0805 20 10

                  IL

                  166,4

                  MA

                  85,6

                  ZZ

                  126,0

                  0805 20 30 , 0805 20 50 , 0805 20 70 , 0805 20 90

                  IL

                  136,2

                  JM

                  125,6

                  TR

                  96,4

                  ZZ

                  119,4

                  0805 50 10

                  TR

                  71,8

                  ZZ

                  71,8

                  0808 10 80

                  CN

                  144,5

                  US

                  105,5

                  ZZ

                  125,0

                  0808 30 90

                  CL

                  282,6

                  CN

                  99,5

                  TR

                  133,1

                  ZZ

                  171,7

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód „ZZ“ znamená „iného pôvodu“.